[{"text_idx": "#000000", "text": "Spordivo\u0303istlustega manipuleerimise vastu vo\u0303itlemise kord\nLippude ja vimplite kandmise eeskiri"}, {"text_idx": "#000002", "text": "Ta\u0308na lo\u0303ppesid Pirital Kalev Jahtklubis 7.-14. augustini toimunud Laser Radial noorte Euroopa meistrivo\u0303istlused vanuseklassidele U17 ja U19. Ilmataat ma\u0308ngis vingerpussi ka ta\u0308nasel viimasel vo\u0303istluspa\u0308eval Tallinna lahel. Kui ko\u0303ikidel eelmistel vo\u0303istluspa\u0308evadel segas purjetamist liiga vali tuul, siis ta\u0308na oli vastupidi \u2013 pika ootamise tulemusel ei o\u0303nnestunudki u\u0308htegi vo\u0303istlusso\u0303itu pidada, kuigi katseid so\u0303itu alustada tehti o\u0303ige mitmeid ja kaks korda tuli alustatud so\u0303it tuule vaikimise to\u0303ttu katkestada. Noorte U17 ja U19 vanuseklassi meistrid selgusid viienda vo\u0303istluspa\u0308eva o\u0303htuks va\u0308lja so\u0303idetud tulemuste po\u0303hjal. U19 vanuseklassi Euroopa meister on sakslanna Hannah Anderssohn, U17 Euroopa meister on sakslanna Laura Schewe ning nii U19 kui ka U17 vanuseklassi Euroopa meistriks tuli Daniil Krutskikh Venemaalt."}, {"text_idx": "#000003", "text": "Alla seitsmeteistaastaste va\u0308rske Euroopa meister Laura Schewe Saksamaalt, kes juhtis vo\u0303istlust U17 vanuseklassi arvestuses esimesest so\u0303idust peale, oli oma tulemuse ja kogu regatiga va\u0308ga rahul. \u201eMul tuli va\u0308ga hoolega kontsentreeruda, et konkurente mitte endast mo\u0308o\u0308da lasta. Lo\u0303petasin regati u\u0308ldarvestuses kuuendal kohal ja ka mu konkurendid purjetasid va\u0308ga ha\u0308sti. Eriti head so\u0303itu tegi Valeriya Lomatchenko Venemaalt, kes lo\u0303petas minust kaks kohta tagapool kaheksandana. Vo\u0303istluskomitee tegi va\u0308ga head to\u0308o\u0308d ning merel oli va\u0308ga aus ja o\u0303ige purjetamine. Tallinn on ilus linn ja meile meeldis siin va\u0308ga,\u201c u\u0308tles Laura ro\u0303o\u0303msalt pa\u0308rast autasustamistseremooniat. U17 vanuseastme Euroopa ho\u0303bemedal riputati kaela Valeriya Lomatcenkole Venemaalt ja pronksmedali sai Wiktoria Go Biowska Poolast."}, {"text_idx": "#000004", "text": "U19 Euroopa meister Hannah Anderssohn Saksamaalt, kes teenis kokku neli esikohta, kolm kolmandat ja u\u0308he kuuenda koha, tundis oma vo\u0303idu u\u0308le samuti suurt ro\u0303o\u0303mu. \u201eSiin olid va\u0308ga keerukad tingimused purjetamiseks, kuid ko\u0303ik so\u0303idud olid va\u0308ga ausad, sest vo\u0303istluskomitee tegi suurepa\u0308rast to\u0308o\u0308d. Olin eile liidripositsioonil lo\u0303petades ta\u0308nase osas va\u0308ga optimistlik ja kindel, sest olin suutnud so\u0303ita va\u0308ga u\u0308htlase seeria ja teist mahaviset ei oodanud. Ta\u0308nan konkurente tugeva vo\u0303istluse eest \u2013 siin oli va\u0308ga tore regatt ja mul on siiralt hea meel vo\u0303idu u\u0308le,\u201c lausus Hannah ro\u0303o\u0303msalt.U19 Euroopa ho\u0303beda pa\u0308lvis Louise Cervera Prantsusmaalt kaotades liidrile kuus punkti. Suurema osa vo\u0303istlust juhtinud Carolina Albano Itaaliast kaotas oma liidrikoha eelviimasel pa\u0308eval purunenud masti ja so\u0303idu katkestamise to\u0303ttu, mis viis ta liidripositsioonilt Euroopa kolmandaks, kaotust vo\u0303itjale ku\u0308mme punkti."}, {"text_idx": "#000006", "text": "Ainsa neiuna Eestit esindav Maris Seersant Tallinna Jahtklubist lo\u0303petas regati 23ndal kohaga olles oma tulemusega va\u0308ga rahul. \u201eMa ei ole Laser Radialiga veel palju so\u0303itnud ja seeto\u0303ttu on mul heameel oma suhteliselt stabiilse seeria ja tulemuse u\u0308le fliidi keskosas. Kuna enamuse aja na\u0308dalast valitsesid va\u0308ga tugevad tuuled, ootasid paljud purjetajad just no\u0303rgema tuule so\u0303ite, kuid need ja\u0308id ka ta\u0308na tulemata. Siiski on mul va\u0308ga hea meel, et sellises konkurentsis kodusel vo\u0303istlusel vo\u0303istelda sain,\u201c u\u0308tles Maris kokkuvo\u0303tteks."}, {"text_idx": "#000008", "text": "U19 noormeeste esikolmik lo\u0303petas vo\u0303istluse kolme punkti sees, teine ja kolmas koht vo\u0303rdse arvu punktidega. Paar na\u0308dalat tagasi Iirimaal Laser Radial U17 vanuseklassi maailmameistriks tulnud Daniil Krutskikh Venemaalt ei andnud palju vo\u0303imalusi konkurentidele ka siinsetel Euroopa meistrivo\u0303istlustel. Neli esikohta kaheksast so\u0303idust ning lisaks, 9., 22. ja 29. resultaat andsid kokku piisava tulemuse Euroopa meistri tiitli vo\u0303itmiseks nii U19 kui ka U17 vanuseklassis. \u201eKogu na\u0308dal tuli siin purjetada va\u0308ga tugevates tuultes ning suure ja terava lainega, kuid ma olen oma treenerist isa ka\u0308e all sarnastes tingimustes palju harjutanud Itaalias treenides \u2013 see andis mulle ka head vo\u0303imalused siin oma oskused ja kogemused maksma panna. U17 maailmameistritiitlit Iirimaal paar na\u0308dalat tagasi vo\u0303ites oli konkurents tugevam, minu po\u0303hikonkurendid Hollandist ja Hispaaniast siia paraku ei tulnud \u2013 seepa\u0308rast oli mul ka suurem s\u030canss siin vo\u0303it saada U19 vanuseklassis. Mulle meeldis siinne vo\u0303istlus va\u0308ga ja olen tulemuse u\u0308le va\u0308ga o\u0303nnelik,\u201c lausus va\u0308rske U17 ja U19 Laser Radial Euroopa meister ro\u0303o\u0303msalt."}, {"text_idx": "#000012", "text": "Laser Radial noorte Euroopa meistrivo\u0303istluste pidulik lo\u0303petamine ja meeleolukas autasustamine toimusid Kalev Jahtklubi sadamas. Parimaid tervitas ja autasustas koos peavo\u0303istlusjuht Viljar Sepaga endine 470 klassi kahekordne olu\u0308mpiamedalist To\u0303nu To\u0303niste, ta\u0308na Melges 24 klassi tipp-purjetaja, Kalev Jahtklubi juhatuse liige ja EOK asepresident. Euroopa Laser Klassi Assotsiatsiooni (EurILCA) asepresident Macrino Macri ta\u0308nas siiralt ko\u0303iki korraldajaid suurepa\u0308rase vo\u0303istluse ja laitmatu korralduse eest. \u201eSee hing ja kirg, mille te panite selle vo\u0303istluse la\u0308biviimisse on, kadestamisva\u0308a\u0308rne ja ja\u0308rgimist va\u0308a\u0308riv. Vaatamata ilmataadi viperustele, saime kokku kaheksa suurepa\u0308raselt la\u0308bi viidud vo\u0303istlusso\u0303itu ja EurILCA nimel ta\u0308nan Kalev Jahtklubi selle suurepa\u0308rase vo\u0303istluse korraldamise eest!\u201c"}, {"text_idx": "#000013", "text": "Regati direktor Indrek Ilves u\u0308tles pa\u0308rast regatti, et nii Kalev Jahtklubile kui ka Eestile on o\u0303nnestunud suurvo\u0303istluse korraldamine parim vo\u0303imalik reklaam u\u0308ldse. \u201cLisaks sellele, et ligikaudu 350 Eestis viibinud ku\u0308lalist ja\u0308tavad Eestisse ca 200 tuhat eurot, on see ka suurepa\u0308rane vo\u0303imalus noortele Eesti purjetajatele saada kogemus nii suures ja tugevas fliidis purjetamisel. Iga o\u0303nnestunud regatt sillutab teed ja\u0308rgmisteks suurvo\u0303istlusteks Eestis!\u201d"}]